Σύμβολα ΛΟΑΤ

Ροζ και μαύρα τρίγωνα

Ένα απο τα παλαιότερα απο αυτά τα σύμβολα είναι το ροζ τρίγωνο, το οποίο προήλθε απο τα ναζιστικά στρατόπεδα συγκέντρωσης, όταν οι ομοφυλόφιλοι ήταν αναγκασμένοι να φορούν το ροζ τρίγωνο πάνω τους για να αναγνωρίζονται. Υπολογίζεται ότι 220,000 ομοφυλόφιλοι και λεσβίες πέθαναν μαζί με τους 6,000,000 εβραίους τους οποίους εξόντωσαν οι Ναζί στα στρατόπεδα συγκέντρωσης κατα την διάρκεια του δευτέρου παγκοσμίου πολέμου μέσα στο τμήμα της αποκαλούμενης απο τον Χίτλερ "τελικής λύσης". Για αυτό το λόγο, το ροζ τρίγωνο χρησιμοποιείται τόσο για αναγνώριση όσο και για αναμνηστικό για να θυμίσει σε αυτούς που το φορούν αλλά και στο γενικό κοινό την απάνθρωπη συμπεριφορά που είχαν υποστεί οι ομοφυλόφιλοι κάτω απο τους Ναζιστικούς διώκτες. 
Οι Ναζί ανάγκαζαν τις ανεπιθύμητες γυναίκες, συμπεριλαμβανομένων και των λεσβίων, να φορούν το μαύρο τρίγωνο. Οι σύγχρονες λεσβίες έχουν ανακτήσει αυτό το σύμβολο όπως και οι ομοφυλόφιλοι άνδρες το ροζ τρίγωνο.

Λάμδα

Το 1970, το ελληνικό γράμμα λάμδα (λ) επιλέχθηκε για να απεικονίσει την καμπάνια της Ομοφυλοφιλικής Ακτιβιστικής Συμμαχίας για την ελευθερία των ομοφυλοφίλων και τέσσερα χρόνια αργότερα, το Διεθνές Κογκρέσο Ομοφυλοφιλικών Δικαιωμάτων στη Σκωτία, διάλεξε αυτό το σύμβολο για να συμβολίσει τα ομοφυλόφιλα και λεσβιακά δικαιώματα. Αυτό είχε ως αποτέλεσμα να γίνει το λάμδα παγκοσμίως γνωστό. Το λάμδα στη φυσική χρησιμοποιείται για να απεικονίσει το μήκος κύματος που συνδέονται με την ενέργεια και συνεπώς χρησιμοποιείται για να συμβολίσει την ενέργεια του Κινήματος Ομοφυλοφίλων Δικαιωμάτων.
Η οργάνωση ομοφυλόφιλων δικαιωμάτων, Νόμιμο Λάμδα, επίσης χρησιμοποιεί το λάμδα στην ονομασία της.

Κρίκοι της ελευθερίας

Οι κρίκοι της ελευθερίας, που σχεδιάστηκαν από τον David Spada, είναι έξι αλουμινένιοι κρίκοι που ο καθένας έχει ένα από τα χρώματα της ΛΟΑΤ σημαίας. Συμβολίζουν την ανεξαρτησία και την ανοχή, αυτοί οι κρίκοι φοριούνται ως περιδέραια, βραχιόλια, δακτυλίδια κ.ά.

Λάβρυς

Η λάβρυς (double axe), χρησιμοποιούταν στην αρχαία Μινωική Κρήτη (που υπάρχουν αναφορές ότι ήταν μητριαρχική κοινωνία) και στην αρχαιοελληνική μυθολογία χρησιμοποιούταν από τις Αμαζόνες. Μπορεί να συσχετιστεί με την θεά Δήμητρα και περιστασιακά με την θεά Άρτεμη.
Η λάβρυς χρησιμοποιείται για να απεικονίσει την λεσβιακή και φεμινιστική δύναμη. Αρκετές λεσβίες το φορούν περήφανα σαν κόσμημα.

Αμφισεξουαλικό διπλό τρίγωνο

Αυτό το σύμβολο απεικονίζει την αμφισεξουαλικότητα και την αμφισεξουαλική περηφάνια. Η ακριβής προέλευση αυτού του συμβόλου είναι άγνωστη. Θεωρείται πως το ροζ τρίγωνο μπορεί να αντιπροσωπεύει την ομοφυλοφιλία , όπως και όταν είναι μόνο του, ενώ το μπλε τρίγωνο την ετεροφυλοφιλία και τα δύο μαζί διαμορφώνουν το χρώμα της λεβάντας που απεικονίζει την αμφιφυλοφιλία. Είναι επίσης πιθανό το ροζ να αντιπροσωπεύει την έλξη προς της γυναίκες και το μπλε την έλξη προς τους άνδρες και τα δύο μαζί να διαμορφώνουν το χρώμα της λεβάντας που απεικονίζει την αμφιφυλοφιλία.

Σημαία αμφιφυλοφιλίας

To 1988, o Μάικλ Πέιτζ σχεδίασε την σημαία της αμφιφυλοφιλίας για να απεικονίσει την αμφισεξουαλική κοινότητα. Αυτή η ορθογώνια σημαία αποτελείται από μια φούξια απόχρωση στην κορυφή που συμβολίζει την έλξη προς το το ίδιο φύλο, μια πλατιά μπλε λωρίδα στο τέλος που συμβολίζει έλξη στο αντίθετο φύλο και μια λεπτή λωρίδα στο χρώμα της λεβάντας στην μέση που συμβολίζει την έλξη προς τα δύο φύλα.

Τρανσεξουαλικά σύμβολα

Δημοφιλή τρανσεξουαλικά σύμβολα που χρησιμοποιούνται για να απεικονίσουν τα τρανσεξουαλικά άτομα, περιλαμβάνουν ένα τροποποιημένο βιολογικό σύμβολο που προήλθε από μια ζωγραφιά της Holly Boswell. Το σύμβολο περιλαμβάνει το βέλος που δείχνει προς τα επάνω δεξιά και συμβολίζει τον άνδρα (αστρολογικό σύμβολο του Άρη) και τον σταυρό που δείχνει προς τα κάτω και συμβολίζει την γυναίκα (αστρολογικό σύμβολο της Αφροδίτης), το σύμβολο περιλαμβάνει και τα δυο αυτά σύμβολα καθώς και ένα βέλος (που ενώνει τα ανδρικά και γυναικεία στοιχεία) που δείχνει επάνω και αριστερά. 
Άλλο τρανσεξουαλικό σύμβολο είναι η σημαία των τρανσεξουαλικών, που σχεδιάστηκε απο την Μόνικα Χέλμς και εμφανίστηκε για πρώτη φορά σε παρέλαση pride στην Αριζόνα το 2000. Η σημαία απεικονίζει την τρανσεξουαλική κοινότητα και αποτελείται απο πέντε οριζόντιες λωρίδες, δυο γαλάζιες, δυο ροζ και μια άσπρη. Η Χέλμς περιέγραψε το νόημα των λωρίδων:
"Το γαλάζιο είναι το χρώμα για τα μικρά αγόρια, το ροζ για τα κορίτσια και το λευκό στην μέση για αυτούς που μεταβιβάζονται και για αυτούς που θεωρούν ότι έχουν ουδέτερο φύλο ή καθόλου φύλο. Ο σχεδιασμός είναι έτσι όπου απο όποια μεριά και αν το κρατήσεις θα είναι πάντα σωστό. Αυτό συμβολίζει εμάς που προσπαθούμε να βρούμε την ορθότητα στην ζωή μας."